**0033**

**Мінажатқа деген Құдайдың жауабы**

Құдайдың жауабы кейде кешірек келуі мүмкін. Әрине, біздің мінажаттарымыздың жауап берілетін уақытын таңдай алмаймыз. Бірақ кешіктірілген жауаптың да жауап екенін түсіну керек. Бұл жағдайда, Құдай әртүрлі адамдардың өмірімен байланысты белгілі жағдайларды жай ғана реттеуіне уақыт керек шығар. Кейде мінажаттарымыз жауапсыз болып көрінеді. Сонда, біз бұрынғыдан да күштірек мінажат ете бастаймыз. Кейін, жауап алған кезде, сол жауаптың кездейсоқтық екені туралы ойлар мүлдем жоқ болып кетеді. Біздің мінажатымызға Құдайдың Өзі жауап бергеніне сенімді боламыз.

Алайда мінажаттардың жауаптары көп жағдайда жасырын болып келеді, өйткені Құдай, біз өзіміз жоспарланғаннан басқаша жауап береді. Кейде мен өз өміріме қарап: «Құдайдың жауабы мен ойлағаннан да жақсырақ болды. Мен бір нәрсе сұрап едім, ал Құдай маған жақсырақ нәрсе жіберді». Біз қаржы мәселесі туралы жиі мінажат етеміз. Әрине, егер шынымен қажеттілік болса, Құдайдан материалдық көмек сұраудың еш жаман жері жоқ. Алайда, басқа бір керек емес, пайдасыз тілектеріңізді қанағаттындыру үшін емес, өзіңіздің жеке қажеттіліктеріңізді қанағаттандыруды сұрайтындығыңызға көз жеткізіңіз.

Сонымен, біздің мінажаттарымыздың жауаптары кейде жедел түрде, басқалары мерзімі ұзартылған, ал кейбіреулері жасырын түрде болады. Сондай-ақ, қабылданбаған түрде болады.. «Жоқ» деп жауап берілген жауапты, жауап деп атауға бола ма? Әрине болады. Егер Құдай бізге сұрағанымыздың бәрін бере берсе, біздің өміріміз қандай ретсіз болар еді! Мүмкін, сіздің мінажатыңызға жауап ретінде, Құдай сізге өмір жолыңыздағы немесе ауру-сырқат кезіңіздегі қайғы-қасіретпен бөлісетін дос жібереді, соның арқасында сіз Құдайдың жеке қатысуы мен күшін таба аласыз. Бәлкім, Ол сізге қандай да бір ерекше жарылқау немесе қабілет сыйлайтын шығар, сол арқылы, Ол сізге деген Өзінің зор сүйіспеншілігін паш етеді. Мүмкін, бұл сіздің проблемаңызды толығымен жоймаса да, ең болмағанда, оның ауыртпалығын жеңілдетіп, осылай оны жеңіп шығу үшін қажет болар.

Құдай, Өз балаларының мінажаттарына жауап беретініне күмән жоқ. Және, бұл - Оған әрі қарай да сенім артып, бізге, Оның еркіне сәйкес, қамқорлық жасайтынына сенімділік береді.